Net voordat jy gaan | | INK Net voordat jy gaan – INK
Titel: Net voordat jy gaan
Datum gepubliseer: 6 September 2017 Aantal woorde: 230 67 Kere gelees ♥4
(ek weet …
dit klink dalk als ‘n bietjie deurmekaar)
en ek wéét ek praat te veel
ek sien jy’s haastig om te ry,
ek wil net hê jy moet verstaan
net voordat jy gaan;
my Boland berg lê blou
die kwikstert het ‘n nes gebou
en drie eiertjies gelê
in die middel van my tuin is daar ‘n boom
soms sal ons in skadu’s woon
die môre-son se straal is sag
wyl lelies oopbek vir haar lag
(ek wou jou dit net sê)
die maan hang in die hemel rond
maar wolke reën tot op die grond
en water maak mos alles nat
maar ek hou van hoe die druppels
teen die ruite van my houthuis spat
almal kry soms seer
wat verby is
mense sê vaarwel
maar vaarwel’s te swaar vir my
baie dinge laat my huil
ek voel die traan wat in jou skuil
maar pyn kan ook genesing bring
ek begeer geen goue ring
of skitterende diamant
al wat ek jou ooit sal vra, is
wys my soms jou sagte kant
die wêreld lê vir ons en wag
maar ons het eintlik
die toekoms blý maar ongebaan
ag, ek weet ek praat te veel
wil ek maar net my denke deel)
en ek hoop jy sal verstaan
net voordat jy gaan
Kommentaar telling: 733